Diari Oficial de la Generalitat Valenciana


Sumari del DOGV 9918, del 20-08-2024 (2024/8426)

ANUNCI de la delegació de gestió de l'impost sobre l'increment de valor de terrenys de naturalesa urbana de l’Ajuntament d’Elx en Suma. Gestió Tributària
---------------------------------------------------------------------------------------------------------------------------------------------------------

### Dades del document

Número de DOGV
:   9918

Data del DOGV
:   20-08-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/8426

CVE
:   BSAI-N-9914-9720

Data del document
:   03-08-2024

Organisme emissor
:   Suma. Gestió Tributària. Diputació d'Alacant

Tipus de document
:   Anunci

En compliment del que es disposa en l'art. 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació pel ple provincial en la sessió ordinària de 10 de juliol de 2024, de la delegació de l'Ajuntament d'Elx, en la Diputació d'Alacant, de les facultats de gestió, liquidació, recaptació i inspecció de l'impost d'increment de valor dels terrenys de naturalesa urbana –plusvàlua–, amb el contingut i abast de les clàusules següents:

*Clàusules*

*Primera. Objectiu*

El present conveni té per objecte la delegació en la Diputació d'Alacant per a la seua realització a través de l'organisme autònom Suma. Gestió Tributària, de la gestió, liquidació, recaptació i inspecció de l'impost d'increment de valor dels terrenys de naturalesa urbana –plusvàlua–, a l'empara del que es preveu en els articles 7.1 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, 106.3 de la Llei 7/1985, de 2 d'abril, reguladora de les bases de règim local.

*Segona. Contingut i abast de la delegació*

Delegar en la Diputació Provincial d'Alacant les facultats que este ajuntament té atribuïdes en matèria de gestió, liquidació, inspecció i recaptació de l'impost sobre l'increment de valor dels terrenys de naturalesa urbana (d'ara en avant, IIVTNU) que s'especifiquen més avant, a l'empara del que s'establix en l'art. 106.3 de la Llei 7/1985, de bases de règim local, i l'art. 7 del Reial decret legislatiu 2/2004, text refós de la Llei reguladora de les hisendes locals, amb l'abast, contingut, condicions i vigència que s'establixen en el present acord.

1. Les facultats de gestió i liquidació del IIVTNU que abastaran totes les actuacions que comprenguen d'acord amb la legislació aplicable i, en tot cas, les següents:

a) La recepció i tramitació de declaracions, autoliquidacions, comunicacions i altres documents amb transcendència tributària.

b) El reconeixement i denegació dels beneficis fiscals legalment previstos.

c) La realització d'actuacions de control del compliment de l'obligació de presentar declaracions tributàries i d'altres obligacions formals.

d) La realització d'actuacions de verificació de dades i de comprovació limitada.

e) L'emissió de certificats tributaris.

f) La pràctica de les liquidacions conduents a la determinació dels deutes tributaris i l'emissió de documents de cobrament.

g) Resolució i execució dels expedients de devolució d'ingressos indeguts.

h) Resolució dels recursos que s'interposen contra els actes de gestió tributària realitzats en l'àmbit de la delegació de competències.

i) Actuacions per a l'assistència i informació al contribuent sobre les matèries anteriors.

j) La iniciació, instrucció i resolució dels procediments sancionadors que porten causa en els procediments de gestió tributària.

k) La realització de les altres actuacions d'aplicació dels tributs no integrades en les funcions d'inspecció i recaptació.

2. Les facultats de recaptació, tant en període voluntari, com en període executiu, de liquidacions per ingrés directe i, si és el cas, d'autoliquidacions, del IIVTNU, que abastaran totes les actuacions que comprén la gestió recaptatòria, d'acord amb la legislació aplicable i, en tot cas, les següents:

a) Practicar notificacions de les liquidacions d'ingrés directe.

b) Conferir i revocar a les entitats de depòsit el caràcter d'entitats col·laboradores i establir els límits de la col·laboració.

c) Realitzar totes les actuacions del procediment administratiu de constrenyiment i embargament encaminades al cobrament dels deutes.

d) Dictar la provisió de constrenyiment i resoldre els recursos contra este acte administratiu.

e) Liquidar els recàrrecs, interessos de demora i costes del procediment per a la seua aplicació en tots els deutes en què aquells siguen exigibles.

f) Concedir o denegar ajornaments i fraccionaments presentats, tant en període voluntari com en període executiu.

g) Rebre i custodiar garanties de deutes o dispensar-les.

h) Exigir la constitució d'hipoteques especials.

i) Dictar diligències d'embargament i resoldre els recursos de reposició contra estes.

j) Efectuar peritatges i valoracions de béns embargats.

k) Procedir a l'alienació dels béns embargats, mitjançant subhasta, concurs o adjudicació directa.

l) Proposar l'adjudicació de finques a l'Ajuntament, expedint les certificacions necessàries per a la seua inscripció en els registres públics.

m) Acordar la suspensió del procediment.

n) Dictar acords de declaració de responsabilitat tributària i la derivació de l'acció administrativa per a exigir el pagament del deute.

o) Resoldre les terceries de domini i de millor dret que puguen promoure's en el procediment de constrenyiment.

p) Qualsevol altra facultat de la recaptació tributària prevista en la Llei general tributària i en el Reglament general de recaptació.

3. Les facultats d'inspecció tributària, d'investigació dels fets imposables per a descobrir aquells que siguen ignorats i la seua atribució al subjecte passiu o obligat tributari que corresponga, així com la comprovació de les declaracions dels subjectes passius per a determinar la veracitat i la correcta aplicació de les normes, del IIVTNU, d'acord amb la legislació aplicable i, en tot cas, el següent:

a) Aprovar els corresponents plans d'inspecció.

b) Desenrotllar totes les actuacions materials derivades de la comprovació i investigació dels fets o circumstàncies amb transcendència tributària respecte als tributs i altres ingressos de dret públic delegats.

c) La investigació dels supòsits de fet de les obligacions tributàries per al descobriment dels quals siguen ignorats per l'Administració.

d) La comprovació de la veracitat i exactitud de les declaracions presentades pels obligats tributaris.

e) La realització d'actuacions d'obtenció d'informació relacionades amb l'aplicació dels tributs.

f) La comprovació del valor de drets, rendes, productes, béns, patrimonis, empreses i altres elements, quan siga necessària per a la determinació de les obligacions tributàries.

g) La comprovació del compliment dels requisits exigits per a l'obtenció de beneficis o incentius fiscals i devolucions tributàries.

h) La informació als obligats tributaris amb motiu de les actuacions inspectores sobre els seus drets i obligacions tributàries i la forma en què han de complir estes últimes.

i) Estendre i formalitzar les actes d'inspecció, emetre els informes ampliatius i realitzar les propostes de liquidació que corresponguen.

j) La realització d'actuacions de comprovació limitada, segons el que s'establix en els articles 136 a 140 de la Llei general tributària.

k) La pràctica de les liquidacions tributàries resultants de les seues actuacions de comprovació i investigació.

l) Procedir a la devolució d'ingressos indeguts a conseqüència de les actuacions de comprovació i investigació.

m) La iniciació, instrucció, formulació de les propostes de sanció, la resolució dels procediments sancionadors tributaris i la imposició de les sancions que siguen procedents.

n) Resolució dels recursos que s'interposen contra els actes d'inspecció tributària i les resolucions del procediment sancionador realitzats en l'àmbit de la delegació de competències.

o) Les altres que s'establisquen en la legislació tributària i que s'atribuïsquen a la inspecció.

4. Es delega igualment en la Diputació Provincial la facultat per a establir, adherir-se i subscriure tota mena d'acords o convenis de col·laboració amb altres administracions públiques o entitats, relacionats amb la gestió, liquidació, inspecció i recaptació dels tributs i altres ingressos de dret públic, i que siguen convenients per a un millor compliment de les facultats delegades, i especialment amb l'Agència Estatal d'Administració Tributària, d'acord amb els convenis de col·laboració subscrits entre esta i la Federació Espanyola de Municipis i Províncies en matèria d'intercanvi d'informació tributària i col·laboració en la gestió recaptatòria amb les entitats locals.

La Diputació Provincial quedarà autoritzada per a l'enviament i recepció de tota mena d'informació necessària en compliment dels referits acords o convenis de col·laboració, així com per a l'intercanvi de dades autoritzades per les lleis.

*Tercera. Condicions de la delegació*

1. La Diputació Provincial d'Alacant exercirà les facultats objecte de la present delegació a través de Suma Gestió Tributària.

2. Per a l'exercici de les facultats delegades, Suma s'atindrà a l'ordenament local i a la legislació aplicable, així com a la normativa que en matèria de gestió i recaptació de tributs i altres ingressos de dret públic puga dictar la Diputació Provincial fent ús de la seua potestat reglamentària de conformitat amb l'art. 106.2 de la Llei de bases de règim local.

3. Per l'exercici de les funcions delegades en el present conveni, Suma. Gestió Tributària percebrà la contraprestació econòmica prevista en l'Ordenança fiscal reguladora de la taxa per la prestació de servicis de l'organisme autònom.

4. Les quantitats que corresponguen a la recaptació voluntària de liquidacions d'ingrés directe seran transferides a l'Ajuntament mensualment, una vegada deduït l'import de la contraprestació econòmica a què fa referència l'apartat 3 d'esta clàusula, així com qualsevol altra quantitat acordada i acompanyada de la documentació justificativa, rendint-se anualment per Suma Gestió Tributària compte de la seua gestió recaptatòria.

5. Catàleg servicis usuaris. Suma Gestió Tributària posarà a la disposició de l'Ajuntament la utilització dels servicis i sistemes d'informació implantats per l'organisme, entre altres, els servicis disponibles a través de la seu electrònica (oficina virtual), el servici telefònic d'atenció tributària (CAU), etc.

*Quarta. Entrada en vigor*

1. L'entrada en vigor de la delegació tindrà lloc en la data de publicació en el Butlletí Oficial de la Província de l'acceptació de la delegació per part de la Diputació d'Alacant. L'Ajuntament podrà acordar la revocació d'esta delegació, comunicant-ho a l'altra part, amb un període no inferior a sis mesos d'antelació. Així mateix, la Diputació podrà acordar la renúncia a la delegació, comunicant-la a l'Ajuntament, en igual termini.

Els acords que impliquen la revocació o alteració de la delegació de competències hauran d'adoptar-se per acord plenari amb els requisits de l'article 47.2 de la Llei 7/1985, de 2 d'abril, reguladora de les bases del règim local.

2. La delegació de funcions arribarà a tots els exercicis impositius no prescrits.

*Quinta. Vigència dels acords anteriors*

Mantenen la vigència, en totes les seues clàusules, les existents delegacions referides a la resta de tributs i ingressos de dret públic municipals (quedant exceptuat el IIVTNU, objecte del present conveni), efectuades d’acord ambls corresponents acords del ple provincial, que s'indiquen:

a) "Delegació de determinades facultats atribuïdes a l'Ajuntament d'Elx en matèria de recaptació executiva" (BOP núm. 72 de 29/03/1997).

b) "Conveni de col·laboració en la inspecció d'activitats econòmiques entre la Diputació d'Alacant i l'Ajuntament d'Elx" (BOP núm. 112 de 18/05/2002).

c) "Delegació en la Diputació d'Alacant de les facultats relatives a la gestió i recaptació de les sancions a la Llei de trànsit, circulació de vehicles de motor i seguretat viària" (BOP núm. 90 de 19/04/2003).

d) "Delegació en la Diputació d'Alacant de les facultats relatives a la inspecció tributària de l'impost sobre construccions, instal·lacions i obres" (BOP núm. 15 de 21/01/2008).

e) "Conveni de delegació de determinades facultats de recaptació voluntària de tributs i ingressos de dret públic i de comanda de gestió en matèria d'aplicació dels tributs" (BOP núm. 248 de 30/12/2009).

*Sexta. Protecció de dades de caràcter personal*

L'Ajuntament d'Elx i Suma Gestió Tributària, en l'exercici de les funcions previstes en el present conveni, adequaran les seues actuacions al Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i pel qual es deroga la Directiva 95/46/CE (Reglament general de protecció de dades), així com la Llei orgànica 3/2018, de 5 de desembre, de protecció de dades personals i garantia dels drets digitals, i la seua normativa de desplegament.

Les dades tractades a l'empara d'este conveni tenen la categorització d'informació tributària.

L'organisme Suma Gestió Tributària tindrà la consideració d'"encarregat del tractament" i l'accés a la informació de caràcter personal necessària per a la prestació dels servicis objecte d'este conveni no suposarà "comunicació de dades", a l'efecte del que es disposa en la citada Llei orgànica 3/2018. I, com a tal, determinarà les mesures tècniques i organitzatives apropiades que s'han d'aplicar a fi de garantir i acreditar que el tractament és conforme amb els precitats Reglament (UE) 2016/679 i Llei orgànica 3/2018, les seues normes de desplegament i la legislació sectorial aplicable.

*Sèptima. Règim jurídic*

El present conveni se subscriu a l'empara del que s'establix en l'article 7 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, en relació amb l'art. 106.3 de la Llei 7/1985, de 2 d'abril, reguladora de les bases de règim local (delegació de competències).

El conveni queda exclòs de l'àmbit d'aplicació de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, en virtut del que es disposa en l'art. 4. No obstant això, en tot el que no disposa este es regirà pels principis derivats d'esta llei, per a resoldre els dubtes i llacunes que puguen plantejar-se, així com les altres disposicions que resulten aplicables.

Per a resoldre els litigis que puguen sorgir sobre la interpretació, el compliment, l'extinció, la resolució i els efectes seran competents els tribunals de l'orde jurisdiccional contenciós administratiu.

  

Alacant, 3 d'agost de 2024

Antonio Pérez Pérez

President de la Diputació d'Alacant. SUMA Gestió Tributària

José Manuel Baeza Menchón

Secretari en funcions. Diputació d'Alacant